Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 73/08)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Ribera del Duero”

Atsauces numurs: PDO-ES-A0626-AM04

Paziņošanas datums: 2019. gada 20. novembris.

APSTIPRINĀTA GROZĪJUMA APRAKSTS UN IEMESLI

1. Batlvīnu un apzīmējuma “clarete” iekļaušana (specifikācijas 2. punkts un vienotā dokumenta 1.4. punkts)

Apraksts un iemesli

Ar mērķi uzlabot tirgus rādītājus ir iekļauti baltvīni (kā aizsargāta cilmes vietas nosaukuma (ACVN) “Ribera del Duero” produkts) un sinonīms “clarete”, lai aprakstītu sārtvīnus.

Regulatīvā padome uzskata, ka apgabala baltvīnu ražošanas pieredze, kas pamatojas galvenokārt uz vietējo šķirni “Albillo Mayor”, ir sasniegusi — jo īpaši pēdējos 20 gados — pietiekamu briedumu, lai šos produktus apzīmētu ar ACVN “Ribera del Duero”.

Vēlēšanās saglabāt šo balto vīnogu šķirņu vēsturiskos stādījumus kopā ar to ģenētisko daudzveidību, ietekme plašsaziņas līdzekļos un šo vīnu komerciālie panākumi tirgū ir Regulatīvajai padomei nepieciešamais pamatojums, lai izstrādātu attiecīgus noteikumus, ko jau ilgu laiku ir lūgusi nozare.

Pašlaik darbojas vismaz 25 vīna darītavas, kas jau tirgo šādu baltvīna veidu, kura pamatā ir šķirne “Albillo Mayor”, parasti ar aizsargātu ģeogrāfiskās izcelsmes norādi (AĢIN) “Vino de la Tierra de Castilla y León”. Tās ir guvušas vērā ņemamus panākumus (pieci šķirnes “Albillo Mayor” vīni ir saņēmuši vairāk nekā 91 punktu prestižās publikācijas The Wine Advocate sastādītajos sarakstos).

Tika pieņemts lēmums sārtvīnu aprakstīšanai iekļaut apzīmējumu “clarete”, šajā sakarā ievērojot to uzņēmēju prasības, kas apgabalā vēlas saglabāt tāda tradicionāla vārda izmantošanu, kurš raksturo šos vīnus pēc krāsas. Tas nerada nekādas izmaiņas nosacījumos vai ražošanas praksē.

Grozījuma veids: standarta.

Gan baltvīni, gan vīni “clarete” (kas ir tāda paša veida vīni kā sārtvīni, taču tiem ir nosaukums, ko tradicionāli izmanto šajā apgabalā, kas attiecas uz to krāsu un kas ir atzīts valsts tiesību aktos par marķēšanu) ir iekļauti vīnu kategorijā, kas joprojām ir vienīgā produkta specifikācijā apstiprinātā kategorija. Ar šo grozījumu netiek mainīta, papildināta vai dzēsta neviena vīna kategorija. Tāpēc tas neietilpst nevienā no Regulas (ES) 2019/33 14. panta 1. punktā minētajām kategorijām.

2. Baltvīnu fizikāli ķīmisko īpašību apraksts (specifikācijas 2. punkts un vienotā dokumenta 1.4. punkts)

Apraksts un iemesli

Ir definētas analītiskās īpašības, kas jāievēro attiecībā uz baltvīniem, lai tie atbilstu produkta specifikācijai un tādējādi tos varētu apzīmēt ar ACVN “Ribera del Duero”.

Lai iekļautu šo jauno vīna veidu, ir jādefinē tā fizikāli ķīmiskās īpašības vismaz saskaņā ar noteikumiem, kas paredzēti 20. pantā Komisijas 2018. gada 17. oktobra Īstenošanas regulā (ES) 2019/34, ar ko paredz noteikumus par Eiropas Parlamenta un Padomes Regulas (ES) Nr. 1308/2013 un Eiropas Parlamenta un Padomes Regulas (ES) Nr. 1306/2013 piemērošanu.

Grozījuma veids: standarta.

Ar šo grozījumu tiek pielāgotas fizikāli ķīmiskās īpašības, taču netiek būtiski mainīts galaprodukts, kurš saglabā saitē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

3. Organoleptisko īpašību pārdefinēšana (specifikācijas 2. punkts un vienotā dokumenta 1.4. punkts)

Apraksts un iemesli

Attiecībā uz dažādām vīna kategorijām, lai tās varētu apzīmēt ar ACVN “Ribera del Duero” un labāk saskaņot ar pašreizējām organoleptiskās analīzes metodēm, jāievēro jaunā organoleptisko parametru definīcija.

Ir iekļautas organoleptiskās īpašības, kas jāievēro attiecībā uz ACVN baltvīniem.

Pieredze, ko guvusi Regulatīvā padome ELFLA finansētajā projektā par analītisko instrumentu izstrādi Kastīlijas un Leonas ACVN produktu degustācijas komiteju veiktās organoleptiskās analīzes standartizācijai, rosināja izstrādāt precīzāku dažādu produktu veidu definīciju un iekļaut vairākas ievaddefinīcijas, lai izskaidrotu un ieviestu lielāku skaidrību vīnu interpretēšanā. Ar šo grozījumu jo īpaši tiek reaģēts uz centieniem labāk aprakstīt īpašības, kuras jāievēro attiecībā uz katru vīna veidu, un arī palīdzēt piemērot pašlaik izstrādājamo organoleptiskās analīzes sistēmu, kas atbilst standartam UNE-EN ISO/IEC 17025:2017.

Lai aprakstītu baltvīnus, ir izmantoti dati no iepriekš minētā ziņojuma (kurā iekļautas vairākas noderīgas atsauces), kā arī apraksti, kas gadu gaitā savākti par šo vīna veidu, par kuru apgabalā, tostarp Regulatīvās padomes Eksperimentu un testēšanas nodaļā, ir uzkrāta plaša pieredze.

Tas nemaina produkta īpašības, bet drīzāk nodrošina sīkāku aprakstu saskaņā ar jaunām organoleptiskās analīzes metodēm.

Grozījuma veids: standarta.

Ar šo grozījumu tiek pielāgotas organoleptiskās īpašības, taču netiek būtiski mainīts aizsargātais produkts, kurš saglabā saitē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

4. Stādījumu kopšanas pārskatīšana (specifikācijas 3. punkta a) apakšpunkts un vienotā dokumenta 1.5.1. punkts)

Apraksts un iemesli

Ir definēts minimālais dabiskā spirta saturs, kas iegūstams no šķirnes “Albillo Mayor” vīnogām, kuras izmanto aizsargāto vīnu ražošanā.

Ņemot vērā to, cik svarīgs šā veida vīnam ir svaigums, kā arī ņemot vērā gan pieredzi, gan ziņojumus, ko par šo šķirni sagatavoja Kastīlijas un Leonas Lauksaimniecības tehnoloģiju institūts (Instituto Tecnológico Agrario Castilla y León — ITACyL) šķirnes “Albillo Mayor” klonu selekcijas laikā, tika pieņemts lēmums noteikt minimālo robežvērtību, kas atbilstu attiecīgajam parametram, proti, 17,9° pēc Briksa (10,5° pēc Bomē). Šo lēmumu ietekmēja arī tirgus tendences attiecībā uz vīnu svaigumu šāda veida baltvīnos un izteiktās klimata atšķirības, kas vērojamas starp vīnogu novākšanas laikiem.

Turklāt tika nolemts izteikt parametrus Briksa grādos, jo tas ir izdevīgi, runājot par ražas kontroles uzdevumu noteikšanu.

Grozījuma veids: standarta.

Ar šo grozījumu tikai pielāgo sākotnējos nosacījumus par izejvielām. Ar to netiek būtiski mainīts aizsargātais produkts, kurš saglabā saitē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

5. Ražošanas nosacījumu grozījums: guvums no ekstrakcijas (specifikācijas 3. punkta b) apakšpunkts un vienotā dokumenta 1.5.1. punkts)

Apraksts un iemesli

Ir palielināts guvums no ekstrakcijas, proti, no 70 litriem, kas gūti no katriem 100 kg vīnogu, uz 72 litriem, kas gūti no katriem 100 kg vīnogu.

Pēdējos gados vīna darītavu jaunās tehnoloģijas — dzesēšana un vakuuma filtru izmantošana misas klasifikācijai — ir sekmējušas to, ka vīnogu sula tiek izmantota aizvien vairāk, neradot ievērojamu spiedienu, kas varētu nelabvēlīgi ietekmēt kvalitāti. Rezultātā tiek iegūta lielāka raža un tāds pats produkta specifikācijā noteiktais kvalitātes līmenis.

Grozījuma veids: standarta.

Ar šo grozījumu netiek būtiski mainīts aizsargātais produkts, kurš saglabā saitē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

6. Vīna izturēšanas apstākļi un termiņi (specifikācijas 3. punkta b) apakšpunkts un vienotā dokumenta 1.5.1. punkts)

Apraksts un iemesli

Tā kā tiek uzskatīts, ka tas ir piemērotāk, noteikumi par vīna izturēšanas apstākļiem un termiņiem ir pārcelti no 8. punkta uz 3. punktu.

Noteikumi par vīna izturēšanas apstākļiem un termiņiem nav grozīti, ir tikai mainīta to atrašanās vieta, pārvietojot tos no 8. punkta b) apakšpunkta 3) punkta “Noteikumi par marķēšanu”, kur tie bija iekļauti kā noteikumi par tradicionālu apzīmējumu un fakultatīvas marķēšanas izmantošanu, uz 3. punkta b) apakšpunkta 3) punktu “Īpašās vīndarības metodes, vīna izturēšanas apstākļi”.

Šī iespēja tika izmantota, lai iekļautu skaidrojumu par vīna izturēšanas termiņu aprēķināšanu un nodrošinātu, ka šādu minētajā punktā noteikto termiņu aprēķināšanas sākums jebkurā gadījumā nedrīkst būt pirms ražas gada 1. oktobra. Turklāt tāda izturēšanas minimālā termiņa aprēķināšana, kas vajadzīgs, lai varētu izmantot tradicionālos apzīmējumus “RESERVA” un “GRAN RESERVA”, sāksies tad, kad vīna partija tiks ielieta ozolkoka mucās.

Turklāt pastāv noteikums par mucu maksimālo ietilpību, kas uzskatāma par atbilstošu galaprodukta kvalitātes nodrošināšanai (vīniem ar tradicionālajiem apzīmējumiem — 330, bet “Roble/Barrica” vīniem — 600).

Grozījuma veids: standarta.

Ar šo grozījumu tiek mainīts tikai punkts un sniegts skaidrojums. Ar to netiek būtiski mainīts aizsargātais produkts, kurš saglabā saitē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

7. Vīndarības ierobežojumu grozījums: sarkanvīnu šķirnes komponents (specifikācijas 3. punkta c) apakšpunkts un vienotā dokumenta 1.5.1. punkts)

Apraksts un iemesli

Ir no jauna definēts šķirņu sastāvs ACVN “Ribera del Duero” sarkanvīniem, palielinot iespējamo šķirnes “Red Grenache” lietojumu līdz 25 %, ņemot vērā to, ka tirgū šī šķirne tiek novērtēta aizvien augstāk.

Tika pieņemts lēmums noteikt iespējamo procentuālo daļu, līdz kurai apstiprināto šķirni “Red Grenache” var izmantot salīdzinājumā ar to daļu, kas atļauta citām apstiprinātajām sarkano vīnogu šķirnēm. Šis grozījums ir iekļauts pēc nozares pieprasījuma, kura konstatējusi, ka šķirnes nianses ir lietderīgas. Tomēr tās izmantojums netiek ietekmēts, saglabājot vismaz 75 % “Tempranillo” vai “Tinto Fino”, vai “Tinta del País”. Pašlaik ir vairāki uzņēmēji, kas aizvien vairāk izmanto šo šķirni. Viņi norāda uz augstajiem vērtējumiem, kas iegūti no vīna ekspertiem par šiem vīniem un pat par tiem, kas nekvalificējas aizsardzībai saistībā ar lielāku šīs šķirnes daudzumu to sastāvā. Tāpat “Red Grenache” tradicionāli ir bijusi šķirne, kas plaši izmantota apgabala sarkanvīnos. Tādējādi ir pierādīts tās vēsturiskais raksturs un saistība ar reģionu.

Arī apgabalā esošie šķirnes “Red Grenache” lauki ir īsts genotipiskā mainīguma avots, jo tie vairāku paaudžu laikā iegūti ar massal selekcijas palīdzību un tādējādi ir perfekti pielāgoti teritorijai. Šis ir tas gadījums, kad Regulatīvā padome apgabalā vēlas saglabāt un palielināt šo vērtību, jo īpaši lai nodrošinātos ar instrumentiem cīņai pret mainīgām situācijām, galvenokārt pret globālo sasilšanu.

Visbeidzot, pašreizējais tirgus pieprasījums pēc vīniem ar lielāku svaigumu pierāda šīs šķirnes lietderību, kad tā lietota lielākā daudzumā, jo tā, visticamāk, ļaus ražot vīnus ar šīm īpašībām.

Grozījuma veids: standarta.

Ar šo grozījumu netiek būtiski mainīts aizsargātais produkts, kurš saglabā saitē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

8. Vīndarības ierobežojumu grozījums: baltvīnu šķirnes komponents (specifikācijas 3. punkta c) apakšpunkts un vienotā dokumenta 1.5.1. punkts)

Apraksts un iemesli

Ir noteiktas šķirņu procentuālās daļas, kas jāievēro attiecībā uz aizsargātiem baltvīniem. Jo īpaši tas attiecas uz galveno šķirni “Albillo Mayor”.

Reģistrēto uzņēmēju ražotajos baltvīnos, kas arvien vairāk parādās tirgū, bet kas nav apzīmēti ar cilmes vietas nosaukumu, ir liela proporcionālā daļa vietējās šķirnes “Albillo Mayor”. Galvenās šķirnes noteikšana 75 % līmenī būtu pietiekami labs veids, kā to atspoguļot, izmantojot to pašu argumentu, kas lietots attiecībā uz apgabala sarkanvīniem, kuros šķirnes “Tempranillo” minimālā procentuālā daļa arī ir noteikta 75 % apmērā.

Jebkurā gadījumā pirmajā pārejas noteikumā, kas paredzēts piemērojamajā regulā par cilmes vietas nosaukumu “Ribera del Duero” un par tā Regulatīvo padomi, ir teikts:

pirmkārt, saskaņā ar 1982. gada 21. jūlija rīkojuma trešo pārejas noteikumu Regulatīvā padome var atļaut ražot aizsargātos vīnus, kuri gatavoti no ražošanas apgabala vīndārzos augušām vīnogām un kuru sastāvā ir dažādas šķirnes, ja ar šo regulu apstiprinātās šķirnes vīnā veido lielāko daļu,

otrkārt, ir jāapsver specifikācijas turpmākie grozījumi, lai iekļautu jaunus vīna veidus. Šā iemesla dēļ ir lietderīgi nodrošināt vietējās šķirnes raksturīgās īpašības, kā arī atstāt rīcības brīvību citu tradicionālo šķirņu iekļaušanai vīnos, ja turpmāk veiktie tehniskie pētījumi to attaisno.

Šajā sakarā jāpiebilst, ka vīni, kuru ražošanas pamatā ir šķirne “Albillo Mayor”, tirgū tiek pozicionēti kā kvalitatīvi nišas vīni un, ņemot vērā šīs kategorijas vīnus, kopumā maksā ļoti dārgi, kas padara tos par augsta līmeņa baltvīniem.

Grozījuma veids: standarta.

Iepriekš ir pamatots, ka baltvīnu iekļaušana nav ES noteikumu grozījums. Tiklīdz šie vīni būs iekļauti, tiks izstrādāti noteikumi par to ražošanu un paredzēti ierobežojumi, lai saglabātu apgabala vīnu pamatīpašības. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

9. Ģeogrāfiskā apgabala pārskatīšana (specifikācijas 4. punkts un vienotā dokumenta 1.6. punkts)

Apraksts un iemesli

Ir pārskatīts ģeogrāfiskais apgabals.

Noteiktais apgabals nav mainīts. Vienīgie atjauninājumi skar to vietu nosaukumus, kas veido šo apgabalu, jo pēc cilmes vietas nosaukuma ieviešanas ir mainījušās municipalitāšu un vietējo pašvaldību robežas.

Grozījuma veids: standarta.

Ir mainīts nevis apgabals, bet tikai punkta formulējums.

10. No hektāra iegūstamo šķirnes “albillo mayor” maksimālo ražu iekļaušana (specifikācijas 5. punkts un vienotā dokumenta 1.5.2. punkts)

Apraksts un iemesli

Apraksts un iemesli: attiecībā uz šķirni “Albillo Mayor” ir iekļauta maksimāli pieļaujamā raža no hektāra, kas noteikta 9 500 kg/ha apmērā.

Lai gan reģionā Ribera del Duero šķirņu ražīgums var mainīties, pētījumi, ko ITACyL veicis šķirnes “Albillo Mayor” klonu selekcijas laikā, norāda, ka attiecībā uz šīs šķirnes ražu rādītājs 9 500 kg no hektāra ir pamatots skaitlis un ka tādējādi saistībā ar konkrēto apgabalu to ietver produkta specifikācijā.

Pieredze arī liecina, ka šis ITACyL sniegtais skaitlis ir atbilstošs, jo, ievērojot pašreizējos maksimālos ražošanas ierobežojumus, parasti ir jānogriež daudz ķekaru un, runājot par pašlaik apzīmētajiem vīniem, tos var izmantot tikai sarkanvīnu un sārtvīnu gatavošanai.

Šis maksimālais apjoms ir lielāks par to, kas bija noteikts iepriekš, un ir saistīts ar baltvīnu — kuru pamatā ir šī šķirne — iekļaušanu produkta specifikācijā. Attiecībā uz šiem vīniem cenšas sasniegt izteiktu svaigumu, taču iepriekšējie maksimālie šīs šķirnes ražošanas ierobežojumi apgrūtina tā sasniegšanu.

Grozījuma veids: standarta.

Attiecībā uz šķirni “Albillo Mayor”, ko jo īpaši izmanto baltvīnu ražošanai, ir jānosaka maksimālā raža no hektāra. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

11. “Albillo mayor”kā galvenās šķirnes iekļaušana (specifikācijas 6. punkts un vienotā dokumenta 1.7. punkts)

Apraksts un iemesli

Apraksts un iemesli: šķirne “Albillo Mayor” tiek uzskatīta par galveno šķirni, jo apgabalā tā vienmēr ir bijusi balto vīnogu šķirne par excellence.

Baltvīnu iekļaušana specifikācijā ir jāsaista ar veidu, kādā šķirne “Albillo Mayor” darbojas kā pamats. Tāpēc tā ir uzskatāma par primāru šķirni, nevis minama tikai kā apstiprināta šķirne.

Ir vairāki iemesli, kas pamato to, ka, lai ražotu baltvīnus reģionā Ribera del Duero, galvenajai šķirnei jābūt “Albillo Mayor”:

— pirmkārt, tā ir vienīgā balto vīnogu šķirne, kas apstiprināta apgabalā,

— otrkārt, tā ir galvenā šķirne, no kuras gatavo baltvīnus, ko tirgo reģistrētās vīna darītavas, un kuras panākumi tirgū un vīna kritiķu vidū veicina interesi,

— treškārt, tā ir vistradicionālākā un visraksturīgākā šķirne, kas tiek audzēta šajā aizsargātajā apgabalā. Tādējādi baltvīnu īpašības ir cieši saistītas ar šo šķirni, kura tāpēc ir atzīstama par galveno šķirni baltvīnu ražošanai reģionā Ribera del Duero.

Ņemot vērā šo situāciju, ieteicamākā iespēja apgabala baltvīnu iekļaušanai varētu būt šķirnes “Albillo Mayor” noteikšana par galveno šķirni, lai nodrošinātu to, apgabala vīni saglabā savas tradicionālās īpašības.

No vēsturiskā viedokļa reģiona vīndārzos šķirne “Albillo Mayor” vienmēr ir pastāvējusi līdzās šķirnei “Tempranillo”. Nenoliedzami, abas šķirnes ir noteikušas Ribera del Duero vīnu raksturu.

Grozījuma veids: standarta.

Šķirne “Albillo Mayor”, ko jo īpaši izmanto baltvīnu ražošanai, vienmēr ir bijusi apstiprināta un apgabalā uzskatīta par balto vīnogu šķirni par excellence. Šīs ir nevis izmaiņas, bet tikai iepriekš minētā atzīšana. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

12. Izņēmuma iekļušana attiecībā uz vēsturiski māzāk audzētajām šķirnēm (specifikācijas 6. punkts)

Apraksts un iemesli

Saistībā ar apzīmētajiem vīniem ir iekļautas vīnogas no vēsturiskajiem vīndārziem.

Tādu konkrētu, ļoti maz audzētu šķirņu izmantošana, kas sajauktas ar galvenajām šķirnēm, ir bijusi tradīcija daudzus gadus, tostarp sārtvīnu / vīnu “clarete” gadījumā laikposmā kopš cilmes vietas nosaukuma ieviešanas apgabalā (kas bija daļa no īpašajiem noteikumiem, kas tika izstrādāti pirms specifikācijas).

Apgabalā esošie dažādu vēsturisko šķirņu lauki arī ir būtisks ģenētiskā mainīguma avots, jo tie vairāku paaudžu laikā iegūti ar massal selekcijas palīdzību un tādējādi ir pienācīgi pielāgoti teritorijai. Šis ir arī tas gadījums, kad Regulatīvā padome apgabalā vēlas saglabāt un palielināt šo tradicionālo vērtību, jo īpaši lai nodrošinātos ar instrumentiem cīņai pret mainīgām situācijām, galvenokārt pret globālo sasilšanu.

Tikmēr tirgū ir pieprasījums pēc vīniem ar lielāku svaigumu un dažādām niansēm to buķetē. Tas lielākā mērā norāda uz šo šķirņu lietderību, ko uzņēmēji bieži vien ir pieprasījuši.

Grozījuma veids: standarta.

Šajā grozījumā nav ietvertas būtiskas izmaiņas attiecībā uz produkta īpašībām, kas saglabā saitē izskaidrotās atšķirīgās iezīmes. Galvenā ideja ir apvienot tradicionālās metodes un iespējas, ko sniedz apgabalā ieviestās šķirnes, ar jaunām vīndarības tendencēm, kuru mērķis ir iegūt augstākās kvalitātes produktu, kas atbilst patērētāju pašreizējai gaumei. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

13. Saiknes apraksta atjaunināšana (specifikācijas 7. punkts un vienotā dokumenta 1.8. punkts)

Apraksts un iemesli

Ir veiktas minimālas izmaiņas saiknes aprakstā, lai precizētu dažus jēdzienus un pamatotu ierosinātās izmaiņas.

Ierosinātajos ACVN “RIBERA DEL DUERO” specifikācijas grozījumos attiecībā uz saikni nav ietvertas būtiskas izmaiņas, kā arī tā netiek apdraudēta. Tomēr tā ir jāpārskata, lai precizētu vairākus jēdzienus un jo īpaši lai uzsvērtu, ka attiecīgie grozījumi ir pamatoti un neizjauc cēloņsakarību.

Grozījuma veids: standarta.

Šīs ir nevis būtiskas izmaiņas, bet tikai daudz piemērotāks formulējums. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

14. 8. Punkta “citas piemērojamās prasības” grozījums (specifikācijas 8. punkts un vienotā dokumenta 1.9. punkts)

Apraksts un iemesli

Izmaiņas 8. punktā “Citas piemērojamās prasības” ir veiktas, lai atjauninātu tiesisko regulējumu un precizētu konkrētus elementus, piemēram, pienākumu iekļaut datus reģistros, izņēmumus attiecībā uz ražas lietošanu, pamatojumu vīna iepildīšanai pudelēs jau pašā sākumā un norādes uz etiķetēm. Punktā ir paredzēta arī iespēja izmantot vietu nosaukumus kā mazākas ģeogrāfiskās atrašanās vietas.

Šis punkts faktiski ir pilnībā pārskatīts, lai precizētu atsevišķus aspektus, kas nebija pietiekami skaidri. Formulējums tagad ir vairāk saskaņots ar spēkā esošajiem noteikumiem.

Iespēja norādīt mazākas ģeogrāfiskās atrašanās vietas nosaukumu nozīmē to, ka ģeogrāfiskajā apgabalā ir iespējams iekļaut municipalitāšu un vietējo pašvaldību (apdzīvotu vietu) nosaukumus. Šī ir atbilde uz nozares pieprasījumu, ņemot vērā to, ka mūsdienās patērētāji aizvien lielāku vērtību piešķir zināšanām par produkta izcelsmi.

Nosaukto vietu robežas ir precīzas, jo tās ir administratīvā iedalījuma vienības.

Grozījuma veids: standarta.

Ar ierosinātajiem šā punkta grozījumiem netiek veiktas nekādas aizsargājamā nosaukuma izmaiņas un netiek ieviesti nekādi jauni tirdzniecības ierobežojumi. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

15. 9. Punkta b) apakšpunkta “specifikācijas kontrole: uzraudzības uzdevumi” atjaunināšana (specifikācijas 9. punkta b) apakšpunkts)

Apraksts un iemesli

Apraksts un iemesli: ir atjaunināts punkts par uzraudzības uzdevumiem.

Standarta UNE-EN-ISO 17065 sertifikācijas procesā, kurā iesaistīta Regulatīvā padome, ir jāpārskata šis punkts, lai tas atbilstu minētajā standartā noteiktajiem principiem.

Grozījuma veids: standarta.

Šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

VIENOTS DOKUMENTS

1. Produkta nosaukums

“Ribera del Duero”

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

“VINO TINTO JOVEN”, “JOVEN ROBLE”

“JOVEN” (vīns netiek izturēts vai tiek izturēts un/vai fermentēts mucā mazāk par trim mēnešiem)

Izskats: dzidrs, vismaz ar vidēju krāsas intensitāti un toņiem, kas mainās no purpursarkanas līdz violeti sarkanai krāsai.

Smarža: piemīt vidējas intensitātes sarkano un/vai svaigu melno augļu aromāti.

Garša: līdzsvarota un svaiga (ko nodrošina skābās sastāvdaļas), viegli vai vidēji piesātināta. Vismaz neilgi noturīga pēcgarša.

“JOVEN ROBLE” (vīns tiek izturēts un/vai fermentēts mucā ilgāk par trim mēnešiem)

Izskats: dzidrs, vismaz ar vidēju krāsas intensitāti un toņiem, kas mainās no purpursarkanas līdz violeti sarkanai krāsai.

Smarža: piemīt sarkano un/vai svaigu melno augļu aromāti kopā ar aromātiem, kas rodas no vīna izturēšanas ozolkoksnes vidē.

Garša: līdzsvarota un svaiga (ko nodrošina skābās sastāvdaļas), un vismaz vidēji piesātināta. Vismaz neilgi noturīga pēcgarša.

Jebkurā gadījumā šajā punktā norādītie fizikāli ķīmiskie parametri atbilst ES noteikumos paredzētajiem ierobežojumiem.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) 11,5 Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) (*1) 0,833 Maksimālais kopējais sēra dioksīda saturs (miligramos litrā) 150

“CRIANZA”

Izskats: dzidrs, vismaz ar vidēju krāsas intensitāti un toņiem, kas mainās no granātsarkanas līdz violeti sarkanai krāsai. Nesatur oglekļa dioksīdu.

Smarža: piemīt vismaz vidējas intensitātes sarkano un/vai svaigu melno augļu aromāti kopā ar aromātiem, kas rodas no vīna izturēšanas ozolkoksnes vidē.

Garša: līdzsvarota, ar pietiekamu skābuma radītu svaigumu, vidēji līdz stipri piesātināta, ar vidēji līdz ilgi noturīgu pēcgaršu.

Jebkurā gadījumā šajā punktā norādītie fizikāli ķīmiskie parametri atbilst ES noteikumos paredzētajiem ierobežojumiem.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) 11,5 Minimālais kopējais skābums 4 (miliekvivalentos litrā) Maksimālais gaistošais skābums (miliekvivalentos litrā) (*2) 0,833 Maksimālais kopējais sēra dioksīda saturs (miligramos litrā) 150

SARKANVĪNI “RESERVA” UN “GRAN RESERVA”, KĀ ARĪ CITI SARKANVĪNI, KAS IZTURĒTI ILGĀK PAR DIVIEM GADIEM

“RESERVA” UN “GRAN RESERVA”

Izskats: dzidrs vai viegli duļķains, vismaz ar vidēju krāsas intensitāti un toņiem, kas mainās no ķieģeļsarkanai līdz violeti sarkanai krāsai. Nesatur oglekļa dioksīdu.

Smarža: vidējas intensitātes aromāti no vīna izturēšanas ozolkoksnes vidē ar iespējamu augļu kompotu, nevis svaigu augļu klātbūtni.

Garša: līdzsvarota, ar pietiekamu skābumu, vidēji līdz stipri piesātināta, ar vidēji līdz ilgi noturīgu pēcgaršu.

CITI VĪNI, KAS IZTURĒTI ILGĀK PAR DIVIEM GADIEM (vīns izturēts vai fermentēts mucā ilgāk par trim mēnešiem)

Izskats: dzidrs vai viegli duļķains, vismaz ar vidēju krāsas intensitāti un toņiem, kas mainās no ķieģeļsarkanai līdz violeti sarkanai krāsai.

Smarža: piemīt aromāti, kas rodas no vīna izturēšanas ozolkoksnes vidē.

Garša: līdzsvarota, ar pietiekamu skābumu, vidēji līdz stipri piesātināta, ar vidēji līdz ilgi noturīgu pēcgaršu.

Jebkurā gadījumā šajā punktā norādītie fizikāli ķīmiskie parametri atbilst ES noteikumos paredzētajiem ierobežojumiem.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) 11,5 Minimālais kopējais skābums 4 grami uz litru (izteikts vīnskābē) Maksimālais gaistošais skābums (miliekvivalentos litrā) (*3) 0,833 Maksimālais kopējais sēra dioksīda saturs (miligramos litrā) 150

SĀRTVĪNS / VĪNS “CLARETE”

Vīns netiek izturēts.

Izskats: dzidrs, ar toni, kas atgādina kaut ko vidēju starp sīpola mizas krāsu un aveņu rozā krāsu, ar iespējamiem atsevišķiem pelēkiem toņiem pudeles apakšpusē.

Smarža: piemīt sarkano augļu un/vai citu augļu aromāti.

Garša: līdzsvarota un svaiga, ar vidēju vai lielu skābumu, viegli vai vidēji piesātināta.

Vīns tiek izturēts.

Izskats: dzidrs, ar toni, kas atgādina kaut ko vidēju starp sīpola mizas krāsu un aveņu rozā krāsu, ar iespējamiem atsevišķiem pelēkiem toņiem pudeles apakšpusē.

Smarža: piemīt svaigu sarkano augļu vai sarkano augļu kompota un/vai citu augļu aromāti kopā ar aromātiem, kas rodas no vīna izturēšanas ozolkoksnes vidē. “Reserva” un “Gran Reserva” vīnu gadījumā augļu klātbūtne nav obligāta.

Garša: līdzsvarota un svaiga, ar vidēju vai lielu skābumu, viegli vai vidēji piesātināta.

Jebkurā gadījumā šajā punktā norādītie fizikāli ķīmiskie parametri atbilst ES noteikumos paredzētajiem ierobežojumiem.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) 11 Minimālais kopējais skābums 4,3 grami uz litru (izteikts vīnskābē) Maksimālais gaistošais skābums (miliekvivalentos litrā) (*4) 0,833 Maksimālais kopējais sēra dioksīda saturs (miligramos litrā) 180

BALTVĪNI

Vīns netiek izturēts.

Izskats: dzidrs, dažādas intensitātes salmu dzeltenā krāsā.

Smarža: piemīt “citu augļu” aromāti. Var sajust augu notis.

Garša: līdzsvarota un svaiga, ar vidēju vai lielu skābumu, viegli vai vidēji piesātināta.

Vīns tiek izturēts.

Izskats: dzidrs, ar toni, kas atgādina kaut ko vidēju starp salmu dzeltenu un zeltaini dzeltenu krāsu. Vīnos ar tradicionālajiem apzīmējumiem “Crianza”, “Reserva” un “Gran Reserva” ir atļauts dzeltens vecināta zelta tonis.

Smarža: piemīt “citu augļu” — kas var būt svaigi vai kompotā — aromāti kopā ar aromātiem, kas rodas no vīna izturēšanas ozolkoksnes vidē. “Reserva” un “Gran Reserva” vīnu gadījumā augļu klātbūtne nav obligāta.

Garša: līdzsvarota un svaiga, ar vidēju vai lielu skābumu, viegli vai vidēji piesātināta.

Maksimālais gaistošais skābums:

0,65 g/l nefermentētiem un mucās neizturētiem vīniem (10,83 miliekvivalenti litrā),

0,8 g/l nefermentētiem un mucās neizturētiem vīniem (13,33 miliekvivalenti litrā).

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) 11 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos litrā) 10,83 Maksimālais kopējais sēra dioksīda saturs (miligramos litrā) 180

5. Vīndarības metodes

a) Galvenās vīndarības metodes

Stādījumu kopšana

Ir jāizvērtē vīndārzu lauki, kas paredzēti ar ACVN “Ribera del Duero” apzīmēto vīnogu audzēšanai; šiem vīnogu laukiem jābūt vismaz savā trešajā veģetācijas ciklā kopš stādījumu iekopšanas.

Stādījumu kopšana

Jauno augu minimālā biezība — 2 000 vīnogulāji vienā hektārā.

Īpašā vīndarības metode

19,1 ° pēc Briksa (11° pēc Bomē) sarkano vīnogu šķirnēm un 17,9 ° pēc Briksa (10,5 ° pēc Bomē) balto vīnogu šķirnēm.

Īpašā vīndarības metode

Ne vairāk kā 72 litri vīna vai misas no katriem 100 kg novākto vīnogu.

Vīna izturēšanas apstākļi

Īpašā vīndarības metode

“CRIANZA”: sarkanvīni ar 24 mēnešu ilgu minimālo vīna izturēšanas termiņu, no kura vismaz 12 mēnešiem jābūt pavadītiem ozolkoka mucās. Sārtvīni / vīni “clarete” un baltvīni ar 18 mēnešu ilgu minimālo vīna izturēšanas termiņu, no kura vismaz 6 mēnešiem jābūt pavadītiem ozolkoka mucās.

“RESERVA”: sarkanvīni ar 36 mēnešu ilgu minimālo vīna izturēšanas termiņu, no kura vismaz 12 mēnešiem jābūt pavadītiem ozolkoka mucās, bet pārējam laikam — pudelēs. Sārtvīni / vīni “clarete” un baltvīni ar 24 mēnešu ilgu minimālo vīna izturēšanas termiņu, no kura vismaz 6 mēnešiem jābūt pavadītiem ozolkoka mucās, bet pārējam laikam — pudelēs.

“GRAN RESERVA”: sarkanvīni ar 60 mēnešu ilgu minimālo vīna izturēšanas termiņu, no kura vismaz 24 mēnešiem jābūt pavadītiem ozolkoka mucās, bet pārējam laikam — pudelēs. Sārtvīnu / vīnu “clarete” un baltvīnu minimālajam vīna izturēšanas termiņam jābūt 48 mēneši, no kuriem vismaz 6 mēnešiem jābūt pavadītiem ozolkoka mucās, bet pārējam laikam — pudelēs.

Vīna izturēšanas apstākļi

Īpašā vīndarības metode

Apzīmējums “ROBLE/BARRICA”

Sarkanvīniem, sārtvīniem / vīniem “clarete” un baltvīniem jābūt izturētiem mucās vismaz trīs mēnešus.

Vīna izturēšanas apstākļi

Īpašā vīndarības metode

Attiecībā uz “Crianza”, “Reserva” un “Gran Reserva” vīniem — ozolkoka mucas maksimāli ar 330 litru lielu ietilpību.

Attiecībā uz “Roble/Barrica” vīniem — maksimāli 600 litri.

Attiecīgie ierobežojumi vīndarīšanā

ACVN “RIBERA DEL DUERO” vīnu ražošanā ir jāievēro šādas šķirņu proporcijas atbilstīgi vīna veidam:

sarkanvīni — tiem jāsatur vismaz 95–100 % vīnogu no sarkano vīnogu šķirnēm, kas apstiprinātas saskaņā ar šo produktu specifikāciju. Šķirņu “Tempranillo”, “Tinto Fino” vai “Tinta del País” daļa nedrīkst būt mazāka par 75 %,

sārtvīni / vīni “clarete” — tiem jābūt gatavotiem, izmantojot vismaz 50 % no šajā specifikācijā apstiprinātajām sarkano vīnogu šķirnēm,

baltvīni — tiem jābūt gatavotiem, izmantojot vismaz 75 % no šķirnes “Albillo Mayor”.

b) Maksimālā raža

SARKANO VĪNOGU ŠĶIRNES

7 000 kg vīnogu no hektāra

SARKANO VĪNOGU ŠĶIRNES

50,4 hl no hektāra

BALTO VĪNOGU ŠĶIRNES

9 500 kg vīnogu no hektāra

BALTO VĪNOGU ŠĶIRNES

68,4 hl no hektāra

6. Noteiktais ģeogrāfiskais apgabals

BURGOSAS PROVINCE: ADRADA DE HAZA, ANGUIX, ARANDA DE DUERO (LA AGUILERA y SINOVAS), BAÑOS DE VALDEARADOS, BERLANGAS DE ROA, CALERUEGA, CAMPILLO DE ARANDA, CASTRILLO DE LA VEGA, LA CUEVA DE ROA, FRESNILLO DE LAS DUEÑAS, FUENTECEN, FUENTELCESPED, FUENTELISENDO, FUENTEMOLINOS, FUENTENEBRO, FUENTESPINA, GUMIEL DE IZÁN, GUMIEL DE MERCADO, HAZA, HONTANGAS, HONTORIA DE VALDEARADOS, LA HORRA, HOYALES DE ROA, MAMBRILLA DE CASTREJÓN, MILAGROS, MORADILLO DE ROA, NAVA DE ROA, OLMEDILLO DE ROA, PARDILLA, PEDROSA DE DUERO (BOADA DE ROA, GUZMÁN, QUINTANAMANVIRGO y VALCABADO DE ROA), PEÑARANDA DE DUERO (CASANOVA), QUEMADA, QUINTANA DEL PIDIO, ROA, SAN JUAN DEL MONTE, SAN MARTÍN DE RUBIALES, SANTA CRUZ DE LA SALCEDA, LA SEQUERA DE HAZA, SOTILLO DE LA RIBERA (PINILLOS DE ESGUEVA), TERRADILLOS DE ESGUEVA, TORREGALINDO, TÓRTOLES DE ESGUEVA (VILLOVELA DE ESGUEVA), TUBILLA DEL LAGO, VADOCONDES, VALDEANDE, VALDEZATE, LA VID Y BARRIOS (GUMA y ZUZONES), VILLAESCUSA DE ROA, VILLALBA DE DUERO, VILLALBILLA DE GUMIEL, VILLANUEVA DE GUMIEL, VILLATUELDA un ZAZUAR.

SEGOVIJAS PROVINCE: ALDEHORNO, HONRUBIA DE LA CUESTA, MONTEJO DE LA VEGA DE LA SERREZUELA un VILLAVERDE DE MONTEJO (VILLALVILLA DE MONTEJO).

SORIJAS PROVINCE: ALCUBILLA DE AVELLANEDA (ALCOBA DE LA TORRE y ZAYAS DE BÁSCONES), (ALCUBILLA DEL MARQUÉS), CASTILLEJO DE ROBLEDO, LANGA DE DUERO (ALCOZAR, BOCIGAS DE PERALES, VALDANZO, VALDANZUELO y ZAYAS DE TORRE), MIÑO DE SAN ESTEBAN y SAN ESTEBAN DE GORMAZ (ALDEA DE SAN ESTEBAN, ATAUTA, INES, MATANZA DE SORIA, OLMILLOS, PEDRAJA DE SAN ESTEBAN, PEÑALBA DE SAN ESTEBAN, QUINTANILLA DE TRES BARRIOS, REJAS DE SAN ESTEBAN, SOTO DE SAN ESTEBAN, VELILLA DE SAN ESTEBAN un VILLÁLVARO).

VALJADOLIDAS PROVINCE: BOCOS DE DUERO, CANALEJAS DE PEÑAFIEL, CASTRILLO DE DUERO, CURIEL DE DUERO, FOMPEDRAZA, MANZANILLO, OLIVARES DE DUERO, OLMOS DE PEÑAFIEL, PEÑAFIEL (ALDEAYUSO, MÉLIDA y PADILLA DE DUERO), PESQUERA DE DUERO, PIÑEL DE ABAJO, PIÑEL DE ARRIBA, QUINTANILLA DE ARRIBA, QUINTANILLA DE ONÉSIMO, RÁBANO, ROTURAS, TORRE DE PEÑAFIEL (MOLPECERES), VALBUENA DE DUERO (SAN BERNARDO) un VALDEARCOS DE LA VEGA.

7. Galvenā(-s) vīna vīnogu šķirne(-s)

“TEMPRANILLO” — “TINTA DEL PAIS”

“TEMPRANILLO” — “TINTO FINO”

“ALBILLO MAYOR”

8. Saiknes vai saikņu apraksts

1. Ģeogrāfiskā apgabala, kas definēts 5. punktā, teritoriālā specifika un klimatiskie apstākļi piešķir apgabala vīniem to individualitāti. Tādējādi sinonimitātes, kas attiecībā uz galvenajām šķirnēm sastopamas apgabalā, liecina par to, ka apgabalā audzētajām vīnogām piemīt konkrētas raksturīgas nianses, kas nodrošina šīs pašas sinonimitātes. Šī raksturīgā īpašība rod izpausmi līdzsvarotajā vīnu dabīgajā skābumā. Sarkanvīnu gadījumā vēl viens raksturīgs faktors ir augstais fenola saturs, kurā izceļas antocianīnu un vitizīnu zilganie toņi, kā arī augstas polimēriskas kvalitātes tanīns.

2. Jo īpaši ņemot vērā apgabala lielo vidējo augstumu virs jūras līmeņa, klimatam ir izteikta ietekme uz vīnogām. Galu galā tieši iepriekš aprakstītā lēnā nogatavināšanās kopā ar lielo temperatūras starpību dienā un naktī ievērojami veicina derīgo savienojumu pieaugumu dienas laikā un šo savienojumu metaboliskās sadegšanas samazinājumu naktī. Ilgā nogatavināšanās dabīgā veidā saldina arī tanīnu.

3. Tādējādi ražošanas apgabals, uz kuru attiecas ACVN “RIBERA DEL DUERO”, ir piemērots kvalitatīvu vīnu ieguvei, ja vīndārzos iegūstamie apjomi tiek ierobežoti un netiek izmantotas vēlīnās šķirnes. Apgabals saņem daudz saules gaismas — vairāk nekā 2 400 saules gaismas stundu gadā —, un tajā vasaras, kā arī augšanas un nogatavošanās laikā valda karstums, kas vajadzīgs laba polifenolu satura ieguvei. Šis noteikti ir apgabals, kurš piemērots tikai kvalitatīvu vīnu ražošanai, bet kurā ir jāpielāgo stādīšanas vietas, šķirnes, augu dzīvotspēja, stādījumu kopšanas metodes utt.

4. Ražošanas apgabala dabiskie apstākļi, kas saistīti ar reljefu, klimatu un augsnes tipiem, ļauj optimāli attīstīties vīndārziem, kuri gadu gaitā ir īpaši pielāgoti reģionam Ribera del Duero . Papildus iepriekš aprakstītajiem apgabala īpašajiem apstākļiem ir pieminamas īpašības, kas raksturīgas šķirnes “Tinto Fino” attīstībai šajā apgabalā un kas piešķir vīniem to unikālo individualitāti. Šī šķirne ir pielāgota tādā veidā, lai to padarītu par vietējo šķirni, nodrošinot izejvielām īpašus apstākļus, lai ražotu izsmalcinātus vīnus, kas, kā pierādījies gadsimtu gaitā, labi glabājas, kā arī veidā, lai iegūtu aizsargātos vīnus, kuri šodien tiek tirgoti un kurus ir iecienījuši patērētāji. Tikmēr šķirni “Albillo Mayor” var uzskatīt par apgabala galveno vietējo balto vīnogu šķirni, jo vēsturiski tā reģionā ir stādīta visvairāk. Turklāt apgabala baltvīni tradicionāli vienmēr ir ražoti, par pamatu ņemot šo šķirni.

9. Būtiski papildu nosacījumi (iepakošana, marķēšana, citas prasības)

Pildīšana pudelēs noteiktajā apgabalā

Tiesiskais regulējums:

valsts tiesību aktos.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts

Vīndarības procesā ietilpst vīnu iepildīšana pudelēs un turpmāka izturēšana, un tāpēc šajā specifikācijā aprakstītās organoleptiskās un fizikāli ķīmiskās īpašības var tikt nodrošinātas tikai tad, ja visas vīna apstrādes darbības tiek veiktas ražošanas apgabalā. ACVN “Ribera del Duero” vīnu iepildīšana pudelēs ir viens no faktoriem, kas ir būtisks, lai iegūtu specifikācijā izklāstītās īpašības. Tādējādi, lai nodrošinātu kvalitāti un sniegtu garantiju attiecībā uz izcelsmi un kontroli, tas tiek darīts vīna darītavās, kas atrodas reģistrētās ražošanas apgabala pudeļu pildīšanas ražotnēs.

Marķēšanas prasības

Tiesiskais regulējums:

ES tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts

Uz visu aizsargāto vīnu etiķetēm jābūt ģeogrāfiskā nosaukuma norādei “Ribera del Duero”.

Tradicionālais apzīmējums, kas aizstāj ACVN, ir “cilmes vietas nosaukums” (CVN).

Marķēšanas prasības

Tiesiskais regulējums:

nosaka iestāde, kas pārvalda ACVN/AĢIN, ja to nodrošina dalībvalstis.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts

Aizsargātie vīni var izmantot tradicionālos apzīmējumus “CRIANZA”, “RESERVA” un “GRAN RESERVA”, ja tie atbilst specifikācijā (3. punkta b) apakšpunkta 2) punktā) izklāstītajiem vīna izturēšanas nosacījumiem.

Aizsargātie vīni var izmantot apzīmējumus “ROBLE/BARRICA”, ja tie atbilst vīna izturēšanas nosacījumiem, kas izklāstīti specifikācijā (3. punkta b) apakšpunkta 2) punkts).

Marķēšanas prasības

Tiesiskais regulējums:

nosaka iestāde, kas pārvalda ACVN/AĢIN, ja to nodrošina dalībvalstis.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts

Ar ACVN “RIBERA DEL DUERO” aizsargātie vīni kā izvēles nosaukumu var izmantot jebkuras mazākās ģeogrāfiskās atrašanās vietas (apdzīvotās vietas) ģeogrāfisko nosaukumu, kas uzskaitīti šā dokumenta 5. punktā, ja 85 % vīna gatavošanai izmantoto vīnogu nāk no vīnogu laukiem, kas atrodas norādītajā mazākajā ģeogrāfiskās atrašanās vietā.

Saite uz produkta specifikāciju

www.itacyl.es/documents/20143/342640/Ppta+Mod+PCC+DO+RIBERA+Rev+3.docx/77b3b8ce-6ae7-0506-4314-1a47654af80a

(1) OV L 9, 11.1.2019., 2. lpp.

(*1) Vīniem, kas izturēti līdz vienam gadam — 0,833 miliekvivalenti litrā par katru grādos izteiktu spirta procentu. Vīni, kas izturēti ilgāk par vienu gadu, nedrīkst pārsniegt robežvērtību, ko aprēķina šādi: 1 g/l (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 0,06 g/l.

(*2) Vīniem, kas izturēti līdz vienam gadam — 0,833 miliekvivalenti litrā par katru grādos izteiktu spirta procentu. Vīni, kas izturēti ilgāk par vienu gadu, nedrīkst pārsniegt robežvērtību, ko aprēķina šādi: 1 g/l (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 0,06 g/l.

(*3) Vīniem, kas izturēti līdz vienam gadam — 0,833 miliekvivalenti litrā par katru grādos izteiktu spirta procentu. Vīni, kas izturēti ilgāk par vienu gadu, nedrīkst pārsniegt robežvērtību, ko aprēķina šādi: 1 g/l (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 0,06 g/l.

(*4) Vīniem, kas izturēti līdz vienam gadam — 0,833 miliekvivalenti litrā par katru grādos izteiktu spirta procentu. Vīni, kas izturēti ilgāk par vienu gadu, nedrīkst pārsniegt robežvērtību, ko aprēķina šādi: 1 g/l (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 0,06 g/l.